
Comisia specială pentru elaborarea 

propunerilor legislative privind

sistemul naţional de decoraţii al României

RAPORT 

asupra proiectului de Lege privind Ordinul Meritul pentru Învăţământ şi 
Medalia Meritul pentru Învăţământ
1. În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, Comisia specială pentru elaborarea propunerilor legislative privind sistemul naţional de decoraţii al României a fost sesizată, cu PL.X.-200 din 14.04.2004, pentru dezbatere şi avizare, cu proiectul de Lege privind Ordinul Meritul pentru Învăţământ şi Medalia Meritul pentru Învăţămănt.
Guvernul României a înaintat Punctul de vedere referitor la proiectul de lege cu nr. 725/02.03.2004.
Proiectul de lege a fost avizat favorabil de Consiliul Legislativ, cu nr. 1673/4.12.2003.
Proiectul de lege a fost adoptat de Senat în şedinţa din 1 aprilie 2004.
2.
Proiectul face parte din categoria legilor ordinare, conform prevederilor art. 73 alin. (1) din Constituţia României, republicată şi are ca obiect de reglementare descrierea şi prezentarea Ordinului şi Medaliei Meritul pentru Învăţămănt, decoraţii prevăzute în art. 7 lit. A şi B din Legea nr. 29/2000 privind sistemul naţional de decoraţii al României, cu modificările şi completările ulterioare.
3.  Proiectul de lege, potrivit prevederilor art. 75 din Constituţie şi art 86 din Regulamentul Camerei Deputaţilor, este de competenţa decizională a Camerei Deputaţilor.

4.   Proiectul de lege a fost dezbătut în şedinţa Comisiei din data de 21 aprilie 2004.
La dezbaterea proiectului de lege a participat, ca invitat, domnul consilier prezidenţial Floricel Marinescu - reprezentantul Cancelariei Ordinelor din cadrul Administraţiei Prezidenţiale, în conformitate cu prevederile  art. 52 din Regulamentul Camerei Deputaţilor.

La lucrările comisiei au fost prezenţi 4 deputaţi, din totalul de 6 membri ai comisiei.

      Raportul comisiei a fost adoptat cu unanimitate de voturi.
5.   S-au depus amendamente din partea deputaţilor: Marineci Ionel şi Moldovan Petre. 

6.  În urma dezbaterii, Comisia propune adoptarea proiectului de lege privind Ordinul Meritul pentru Învăţământ şi Medalia Meritul   pentru Învăţămănt cu amendamentele admise.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

Lege privind Ordinul Meritul pentru Învăţământ  şi Medalia Meritul pentru Învăţământ 
	Nr.

crt.
	Text iniţial
	          Textul propus  

(autorul amendamentului)
	Motivarea

amendamentelor propuse
	Camera decizională

	 0
	1
	2
	3
	

	1.
	Art. 9 
Ordinul Meritul  pentru Învăţământ cuprinde 4 grade. Ierarhia în  ordine descrescătoare este următoarea:

a) Mare Ofiţer;

b) Comandor;

c) Ofiţer;

d) Cavaler.


	Art. 9
Ordinul Meritul  pentru Învăţământ cuprinde 4 grade. Ierarhia în  ordine descrescătoare, în conformitate cu prevederile art. 11 alin. (1) pct. II-4 din Legea nr. 29/2000, este următoarea:

a) Mare Ofiţer;

b) Comandor;

c) Ofiţer;

d) Cavaler.

Autor: Comisia specială pentru decoraţii 

	Pentru o redare completă.
	Camera Deputaţilor

	2.
	Art. 10

Medalia Meritul pentru Învăţământ cuprinde 3 clase. Ierarhia în ordine descrescătoare este următoarea:

a) clasa I;

b) clasa II;

c) clasa III.


	Art. 10 

Medalia Meritul pentru Învăţământ cuprinde 3 clase. Ierarhia în ordine descrescătoare, în conformitate cu prevederile art. 11 alin. (2) pct. VI-4 din Legea nr. 29/2000,  este următoarea:

a) clasa I;

b) clasa II;

c) clasa III.

Autor: Comisia specială pentru decoraţii

	Pentru o redare completă.
	Camera Deputaţilor

	3.
	Art. 16 alin. (2)

(2) Pentru judecarea faptelor dezonorante, care aduc prejudicii morale membrilor ordinului, altele decât cele ce au dus la condamnarea membrilor Ordinului Meritul Cultural la o pedeapsă privativă de libertate prin hotărâre judecătorească rămasă definitivă, se constituie un consiliu de onoare, în conformitate cu art. 53 din Legea nr. 29/2000.


	Art. 16 alin. (2)

(2) Pentru judecarea faptelor dezonorante, care aduc prejudicii morale membrilor ordinului, altele decât cele ce au dus la condamnarea membrilor Ordinului Meritul pentru Învăţământ  la o pedeapsă privativă de libertate prin hotărâre judecătorească rămasă definitivă, se constituie un consiliu de onoare, în conformitate cu art. 53 din Legea nr. 29/2000.
Autor: Comisia specială pentru decoraţii

	Pentru eliminarea unei erori materiale.
	Camera Deputaţilor

	4.
	Art. 17 alin. (2)

(2) Consiliul de onoare se constituie sau se alege cu prilejul Zilei Ordinului Meritul pentru Învăţământ, pe termen de 5 ani, de cavalerii acestui ordin.


	Art. 17 alin. (2)

(2) Consiliul de onoare se alege cu prilejul Zilei Ordinului Meritul pentru Învăţământ, pe termen de 5 ani, de cavalerii acestui ordin.

Autor: Comisia specială pentru decoraţii

	Pentru asigurarea unităţii terminologice specifică actelor normative.  


	Camera Deputaţilor

	5.
	Art. 18 alin. (2)

(2) Ca urmare a sesizării se convoacă consiliul de onoare şi persoana învinuită, în termen de maximum 30 de zile de la sesizare.


	Art. 18 alin. (2)

(2) Ca urmare a semnalării se convoacă consiliul de onoare şi persoana învinuită, în termen de maximum 30 de zile de la sesizare.
Autor: Comisia specială pentru decoraţii

	Pentru asigurarea unităţii terminologice specifică actelor normative.  


	Camera Deputaţilor

	6.
	Art. 20

Sumele necesare confecţionării însemnelor, rozetelor, brevetelor şi cutiilor decoraţiilor Ordinului Meritul pentru Învăţământ şi Medaliei Meritul pentru Învăţământ, sunt asigurate din bugetul aprobat anual Administraţiei Prezidenţiale.


	Art. 20

Sumele necesare confecţionării însemnelor, rozetelor, brevetelor, etuiurilor şi cutiilor decoraţiilor Ordinului Meritul pentru Învăţământ şi Medaliei Meritul pentru Învăţământ, sunt asigurate din bugetul aprobat anual Administraţiei Prezidenţiale.
Autor: Comisia specială pentru decoraţii

	Pentru o redare completă.
	Camera Deputaţilor

	Regulament privind descrierea şi acordarea Ordinului Meritul pentru Învăţământ – Anexa nr. 1



	7.
	Art. 9 alin. (4) 

(4) Pentru a se conferi un grad superior aceleiaşi persoane este necesară efectuarea unui stagiu în gradul imediat inferior, astfel:

a) de la gradul de Cavaler la cel de Ofiţer - 3 ani;

b) de la gradul de Ofiţer la cel de Comandor - 4 ani; 
b) de la gradul de Comandor la cel de Mare Ofiţer - 5 ani.


	Art. 9 alin. (4) 

(4) Pentru a se conferi un grad superior aceleiaşi persoane este necesară efectuarea unui stagiu în gradul imediat inferior, astfel:

a) de la gradul de Cavaler la cel de Ofiţer - 3 ani;

b) de la gradul de Ofiţer la cel de Comandor - 4 ani; 
c) de la gradul de Comandor la cel de Mare Ofiţer - 5 ani.
Autor: Comisia specială pentru decoraţii
	Pentru eliminarea unei erori materiale.
	Camera Deputaţilor


	8.
	Art. 10

Pentru merite cu totul deosebite, termenul de 5 ani ca şi vechimea minimă în grad prevăzută la art. 9 alin. (4), poate fi redusă cu maximum o treime.


	Art. 10

Pentru merite cu totul deosebite, termenul de 5 ani, prevăzut la art. 9 alin. (2), şi vechimea minimă în grad, prevăzută la art. 9 alin. (4), pot fi reduse cu maximum o treime.
Autor: Comisia specială pentru decoraţii

	Pentru un spor de claritate în redactare.
	Camera Deputaţilor


	9.
	Art. 13 alin. (2) lit. a)

a) preocupări şi rezultate foarte bune în

realizarea unor programe de învăţământ moderne şi eficiente, realizarea unor manuale şi cursuri corespunzătoare cerinţelor ştiinţifice actuale, atractive ca formă de expunere şi prezentare, sau proiectarea şi realizarea unor materiale didactice moderne şi eficiente;


	Art. 13 alin. (2) lit. a)

a) preocuparea şi obţinerea unor rezultate foarte bune în realizarea unor programe de învăţământ moderne şi eficiente, realizarea unor manuale şi cursuri corespunzătoare cerinţelor ştiinţifice actuale, atractive ca formă de expunere şi prezentare, sau proiectarea şi realizarea unor materiale didactice moderne şi eficiente;

Autor: Comisia specială pentru decoraţii

	Pentru asigurarea unităţii de redactare a cuprinsului articolului.
	Camera Deputaţilor


	10.
	Art. 13 alin. (2)


	Art. 13 alin. (2) literă nouă
După lit. b) se introduce o literă nouă, 
lit. b1), care va avea următorul cuprins: 
b1) aducerea unor contribuţii deosebite la elaborarea şi promovarea legislaţiei specifice învăţământului şi cercetării ştiinţifice;

Autor: Marineci Ionel - deputat

           Moldovan Petre -  deputat
	Pentru o redare completă.


	Camera Deputaţilor

	Regulament privind descrierea şi acordarea Medaliei Meritul pentru Învăţământ – Anexa nr. 2



	11.
	Art. 9

Pentru merite cu totul deosebite, termenul de 4 ani şi vechimea minimă în clasă, prevăzute la art.8 alin. (1) pot fi reduse cu maximum o treime. 


	Art. 9

Pentru merite cu totul deosebite, termenul de 4 ani, prevăzut la art. 7 alin. (2), şi vechimea minimă în clasă, prevăzută la art.8 alin. (1), pot fi reduse cu maximum o treime. 

Autor: Comisia specială pentru decoraţii


	Pentru un spor de claritate în redactare.
	Camera Deputaţilor


   II. Amendamente respinse

	Nr.

crt.
	Text iniţial
	Amendamentul propus 

(autorul acestuia)
	Motivare


	Camera decizională

	0
	1
	2
	3
	

	Regulament privind descrierea şi acordarea Medaliei Meritul pentru Învăţământ – Anexa nr. 2

	1.
	Art. 9 

Pentru merite cu totul deosebite, termenul de 4 ani şi vechimea minimă în clasă, prevăzute la art.8 alin. (1), pot fi reduse cu maximum o treime. 


	Art. 9
Pentru merite cu totul deosebite, termenul de 5 ani şi vechimea minimă în clasă, prevăzute la art.8 alin. (1), pot fi reduse cu maximum o treime. 

Autor: Gheorghe Firczak - deputat
	Motivarea susţinerii:

Pentru a fi în concordanţă cu termenul prevăzut la art. 8 alin. (1).
Motivarea respingerii:

Art.8 alin.(1) prevede vechimea minimă în clasă; termenul la care se face referire în art. 9 este prevăzut în art. 7 alin. (2), respectiv 4 ani.
	Camera Deputaţilor


Preşedinte,

Deputat Dorel Bahrin
1

